CELEX: 62018CN0576
Language: sl
Date: 2018-09-12 00:00:00
Title: Zadeva C-576/18: Tožba, vložena 12. septembra 2018 – Evropska komisija/Italijanska republika

5.11.2018   
            
            
               SL
            
            
               Uradni list Evropske unije
            
            
               C 399/24
            
         
      Tožba, vložena 12. septembra 2018 – Evropska komisija/Italijanska republika
      (Zadeva C-576/18)
      (2018/C 399/33)
      Jezik postopka: italijanščina
      
         Stranki
      
      
         Tožeča stranka: Evropska komisija (zastopnika: B. Stromsky, D. Recchia, agenta)
      
         Tožena stranka: Italijanska republika
      
         Predlog tožeče stranke
      
      Tožeča stranka Sodišču predlaga, naj:
      
                  —
               
               
                  ugotovi, da Italijanska republika s tem, da ni sprejela vseh ukrepov, ki so potrebni za uskladitev s sodbo Sodišča z dne 29. marca 2012, zadeva C-243/10, zvezi z vračilom pomoči od prejemnikov, ki so bile razglašene za nezakonite in nezdružljive s skupnim trgom v smislu Odločbe Komisije 2008/854/CE (1) z dne 2. julija 2008, ni izpolnila obveznosti, ki jih ima na podlagi te odločbe in člena 260 PDEU;
               
            
                  —
               
               
                  Italijanski republiki naloži, naj Komisiji plača pavšalni znesek, ki se določi tako, da se dnevni znesek v višini 13 892 EUR pomnoži s številom dni trajanja kršitve od dneva izdaje sodbe v zadevi C-243/10 do dneva izdaje sodbe v tej zadevi;
               
            
                  —
               
               
                  Italijanski republiki naloži, naj Komisiji vsake pol leta plača periodično denarno kazen, za katero je Komisija določila, da se začne izplačevati v polletju po izdaji sodbe v tej zadevi v višini 126 840 EUR na dan;
               
            
                  —
               
               
                  Italijanski republiki naloži plačilo stroškov postopka.
               
            
         Tožbeni razlogi in bistvene trditve
      
      Komisija je z Odločbo 2008/854/CE z dne 2. julija 2008 o shemi državne pomoči v hotelirskem sektorju na Sardiniji (deželni zakon št. 9 iz leta 1998 – zloraba pomoči N272/98), ki je bila objavljena v UL EU L 302 z dne 13. novembra 2008, za nezakonite in nezdružljive s skupnim trgom razglasila zadevne državne pomoči, ki jih je dodelila Italija ter odredila njihovo vračilo.
      Sodišče je s sodbo z dne 29. marca 2012, Komisija/Italija, ugotovilo, da Italija ni izpolnila obveznosti iz te odločbe, s tem da do določenega roka ni sprejela vseh ukrepov potrebnih za izterjavo pomoči, dodeljene v okviru sheme, ki je določena v tej odločbi, od prejemnikov.
      Šest let po izdaji te sodbe, kljub številnim pozivom s strani Komisije italijanski vladi, večina zadevnih pomoči še ni bilo vrnjenih. Trditve italijanske vlade v zvezi s tem, zlasti kar zadeva nacionalne sodne postopke v teku, ne pomenijo ustreznih utemeljitev v zvezi s takšno kršitvijo. Očitno je torej, da na dan vložitve te tožbe Italija še ni v celoti izterjala pomoči in ni v celoti izvršila sodbe Sodišča v zadevi C-243/10.
      Komisija zato Sodišču predlaga, naj ugotovi, da je Italija kršila člen 260 PDEU ter predlaga, naj se Italiji naloži plačilo pavšalnega zneska ter semestralno denarno kazen dokler sodba v zadevi C-243/10 ne bo v celoti izvršena.
      
         (1)  Odločba Komisije z dne 2. julija 2008 o shemi državne pomoči „Deželni zakon št. 9 iz leta 1998 – zloraba pomoči N272/98“ C 1/04 (ex NN 158/03 in CP 15/2003) (UL 2008, L 302, str. 9).